钦定古今图书集成/明伦汇编/官常典/第414卷 > 《钦天监箴》明·宣宗
## 钦定古今图书集成/明伦汇编/官常典/第414卷 > 《钦天监箴》明·宣宗

五帝之世，历象肇兴，建宫作式，后世袭承。“惟我祖宗，
德合尧舜，天道民事，尤笃钦慎。尔职于斯，夙夜惟寅，
用率厥属，咸致其勤，必精推策，必审观候，庶副钦若，
爰及敬授，行奉天道，动协时宜，在予靡愆，实尔之资。
惰慢而失，灾咎而隐，予则汝罚，勖哉惟谨。”